Ferdinand

Ferdinand ass, am däitsch- a franséischsproochege Raum, e geleefege männleche Virnumm. Ferdinand gëtt et awer och seelen als Familljennumm.

 Ursprong a Bedeitung vum Numm 
De Virnumm Ferdinand huet e germaneschen Urspronk a gëtt vum gotesche Frithinand ofgeleet. E besteet aus den Elementer  Frith/Friþ („Fridden“) an  nand/nanþ („Mutt“, „kéng sinn“). E gouf warscheinlech tëscht dem 5. an 8. Joerhonnert vun de Wisigoten op der ibeerescher Hallefinsel importéiert an do verbreet. Ënner anerem a Frankräich gouf de Ferdinand am spéide Mëttelalter vum alhéichdäitsche Fridunand iwwerholl.

 Namensdag 
De Ferdinand feiert säin Namensdag den 30. Mee, als Referenz un de Ferdinand III., e spueneschen Herrscher, deen 1230 d'Kinnekräicher vu Kastilien a León vereenegt huet an dee mat der Stauferprinzessin Beatrix bestuet war. Hie gouf 1671 vum Poopst Clément X. kanoniséiert.

 Varianten an Ofkierzungen 
Varianten am Lëtzebuergesche sinn: Ferd, Ferdi, Ferdchen, Fern, Ferni, Fenn, Fenni.

An anere Sprooche gëtt et eng sëllege Varianten, sou wéi och an hiren Diminutiv- oder Affektivformen, sou z B.: Ferdinant, Ferdinando, Ferdynand, Hernando, Ferdinandus, Ferran.

 Leit mam Virnumm Ferdinand 
Ënner de Leit mat deem Virnumm sinn:

 Louis-Ferdinand Céline (1894–1961), franséischen Dokter a Schrëftsteller
 Ferdinand Buisson (1841–1932), franséische Pedagog a Politiker
 Karl Ferdinand Braun (1850–1918), däitsche Physiker
 Ferdinand de Braekeleer den Alen (1792–1883), belsche Moler
 Ferdinand d'Huart (1857–1919), lëtzebuergesche Moler
 Ferdinand de Braekeleer de Jongen (1828–1857), belsche Moler
 Ferdinand Rodary (1855–1907), franséischen Eisebunnsingenieur an Erfinder
 Conrad Ferdinand Meyer (1825–1898), Schwäizer Schrëftsteller
 Ferdinand Kuhn (1899–1947), lëtzebuergeschen Eisebunner, Gewerkschaftler a Politiker
 Ferdinand Tönnies (1855–1936), däitsche Soziolog a Philosoph
 Ferdinand Weiler, lëtzebuergesche Foussballspiller

 Kuckt och 
 Lëtzebuergesch Virnimm
 Ferdinand (Homonymie), fir aner Begrëffer mam Numm Ferdinand
 De Familljennumm Ferdinand 

 Um Spaweck